runetrust/blame-folketinget-dk huggingface dataset:
Eyvind Vesselbo (V), 2002-11-22:
Ser vi på indholdet af miljøministerens aftale om bedre adgang til naturen, rummer den en række spændende initiativer, hvoraf nogle skal nævnes her, og ministeren har sådan set også nævnt dem: Der indføres regler for at sikre, at veje og stier af væsentlig rekreativ betydning i det åbne land og til skovenes vejsystemer kun kan nedlægges, hvis der etableres alternative adgangsmuligheder; der gives bedre adgang for gående og cyklende færdsel på private veje; der gives bedre adgang for ridning; der gives bedre mulighed for at organisere gruppers bløde aktiviteter, og der gives bedre adgang til udyrkede arealer. Dette er kun nogle af de initiativer, aftalen rummer. Ser man på indholdet af beslutningsforslaget, er der jo en række af de samme indsatser, man her foreslår, så forslagsstillerne burde være glade og tilfredse og anerkende miljøministerens flotte indsats på dette område.
Søren Søndergaard (EL), 2001-02-01:
Jeg forstod på Venstres ordfører, at det egentlige ærinde for Venstres ordfører var at gøre opmærksom på, at indbrud i private hjem var en særlig skærpende omstændighed i forhold til tyveri eller indbrud i en forretning eller et offentlig tilgængeligt sted.
Kim Mortensen (S), 2006-03-28:
Mit spørgsmål er: Når nu man harcelerer så meget over de ti test, der er tale om i det her lovforslag, kunne det så hænge sammen med, at der er en forskellig virkelighed, afhængigt af om man ser det her fra Christiansborg, eller om man ser det i nogle af de store kommuner, hvor man faktisk har problemer på mange af skolerne?
Lars Barfoed (KF), 2011-04-28:
Nu er der udvalgsbehandling af det her, og hvis udvalget på en eller anden måde er interesseret i en uddybning og en konkretisering, har jeg selvfølgelig ikke noget imod det, men der er jeg altså – i modsætning til at se det som et led i udslusningsordninger – ikke, når det gælder varetægtsfængsling, som udgangspunkt indstillet på, at det er noget, vi generelt kan åbne op for, for jeg kan ikke se, at det kan komme til at passe ind.
Brian Mikkelsen (KF), 2008-12-12:
Som jeg indledte med at understrege, er regeringen fast overbevist om, at det er nødvendigt, at vi har en stram lovgivning på området, at vi sikrer, at vi i Danmark anvender så få forsøgsdyr som muligt, og at de dyr, der bliver brugt til dyreforsøg, ikke skal udsættes for unødvendige lidelser.
Inger Støjberg (V), 2010-02-25:
Det er jo netop helt afgørende, at der er en bagkant, så kommunen, sagsbehandleren, den sygemeldte, og hvem der nu ellers i øvrigt er indblandet i en sag som den her, kan arbejde sammen om hurtigst muligt at få sat den indsats i værk, der skal til.
Lene Espersen (KF), 2008-03-11:
Der kan være sager, hvor man taber sagen ved Den Europæiske Menneskerettighedsdomstol og med rette, fordi der er sket fejl, men det er jo ikke udtryk for, at man ikke har et velfungerende samfund og virkelig forsøger at stramme sig an for at leve efter de principper, man nu skal.
Peter Skaarup (DF), 2002-01-31:
Det er vigtigt, at der er den mulighed for politiet, at man kan indskærpe en sådan meldepligt. Så der er som nævnt flere fornuftige elementer i det. Vi har traditionelt været skeptiske over for Schengensamarbejdet, altså fjernelsen af de indre grænser i EU, men som det er nævnt her i forslaget, skal Schengen spille en rolle i forhold til de informationssøgninger og de indrapporteringer, der skal finde sted.
Line Barfod (EL), 2009-04-22:
Jeg synes altså, det er ret uhyggeligt at forestille sig, at regeringen i den værste krise, vi har haft, i hvert fald siden 1930'erne, synes og det synes Dansk Folkeparti åbenbart også - at det, der er behov for, er at lave en kæmpe reform og gøre en indsats, som alle de, der har forstand på området, er meget bange for fuldstændig vil smadre muligheden for at gøre en god indsats, i stedet for at gå den anden vej og sige: Netop når vi har en stærkt stigende arbejdsløshed, en stærkt stigende ungdomsarbejdsløshed, er der behov for, at vi virkelig sætter ind med ekstra ressourcer for at sikre, at folk så hurtigt som muligt kommer i gang igen, sikre, at vi får lavet nogle af de mange offentlige opgaver, der er behov for, sikre, at de unge kan komme i gang med at lave noget af alt det, der er brug for, nemlig få sat bygningerne i stand, få lavet klimarenoveringer osv., både til gavn for, at de unge kommer i gang med et stykke arbejde, og til gavn for klimaet.
Eigil Andersen (SF), 2008-06-10:
Den rejser jo yderligere problemer, for jeg vil da vædde på, at SAS inden længe vil presse på for, at det ikke er 20 pct. af personalet, der skal kunne være fra udlandet, men at det skal være 40 eller 80 eller 100 pct., sådan at de fortrænger de danske stewardesser, det danske kabinepersonale, og at de alle sammen kommer til at arbejde på kinesiske vilkår.
Thomas Danielsen (V), 2015-12-17:
Jeg vil blot pointere, at den her konkurrence om, hvem der her i Folketinget kan foreslå det højeste delmål, er uinteressant, og jeg håber altså, at vi i højere grad kan få en debat om, hvad det er for nogle virkemidler, vi vil, når vi nu skal til at tale om klimatiltag fra 2020 og fremadrettet.
Per Stig Møller (KF), 2005-04-28:
Derfor siger jeg, at der må foretages frie og fair valg, og at EU skal ind i billedet og være med til at støtte genopbygningen, good governance og antikorruption og få retssagerne til at køre, så det russiske militær begynder at respektere tjetjenernes menneskerettigheder.
Jann Sjursen (KRF), 2001-04-17:
Så det bliver hilst velkomment, uanset at vi kan se et behov for, at politiet også får nogle bedre efterforskningsmuligheder her, også i forhold til den diskussion, som flere ordførere har taget op her, om det ikke var betimeligt, at vi fik nogle præciseringer ind i loven om, hvornår politiet kan indhente disse oplysninger.
Lars Løkke Rasmussen (V), 2004-04-21:
Men hvis man bare nonchalant vender ryggen til tilbuddet, lader to og fem være lige og siger: Jamen jeg er da ligeglad - ja, så er det vel lige så rimeligt, at det har en konsekvens, som at det har en konsekvens, hvis man ikke har tilegnet sig dansk efter 7 år.
Ole Sohn (SF), 1998-06-17:
Hr. Jan Petersen understregede over for hr. Jann Sjursen, at der er indført en bedre fædreorlov - hvilket jo er korrekt - og at der også er givet feriefridage og omsorgsdage i forbindelse med overenskomstindgrebet, og det bringer mig tilbage til mit første spørgsmål.
Gitte Seeberg (KF), 1998-09-08:
Det Konservative Folkeparti har jo ikke sagt noget om, at man ikke vil gøre en særlig indsats for de mennesker, der reelt er nedslidte på arbejdsmarkedet, men jeg understregede jo netop i min ordførertale, at det ikke længere kun er forbeholdt de nedslidte, som man oprindelig havde tænkt sig, men alle, som er over 60 år.
Jesper Langballe (DF), 2003-05-28:
Det er jo altså sådan, at der har været et parti, Dansk Folkeparti, som man kunne henvende sig til, når der skulle handles, når der skulle gennemføres en beslutning om en militær aktion, og så kan man selvfølgelig vende sig andre steder hen, når der skal bruges ord, og det er fint nok.
Pernille Vermund (NB), 2020-02-26:
Når man nu holder internationale regler højt og siger, at dem skal man fastholde, at dem skal man dyrke, at dem skal man styrke, så er det jo lidt interessant, at et forslag som det her, som jo ikke engang burde stilles som et forslag, fordi det jo allerede burde fremgå af netop Dublinforordningen, møder modstand.
Hans Kristian Skibby (DF), 2013-02-07:
Normalt har vi jo den tradition, at vi ikke stiller spørgsmål til politikere, der læser taler op på vegne af andre politikere, men det er vanskeligt for os som opposition at undgå, når der indtil nu er kommet to partiers ordførere op, som har læst op for andre politikere.
Pia Gjellerup (S), 2000-04-12:
De er i øvrigt som virksomheder ikke alene repræsenterede ved deres relevante organisation; de er også, til forskel fra i dag, i besiddelse af det fulde sagsbehandlingsmateriale, ikke alene af sagsfremstillingen, men også af indstillingen, og de har i øvrigt også mulighed for at medvirke ved fremførelsen af deres synspunkter på det relevante rådsmøde.
Simon Kollerup (S), 2020-02-18:
Der tror jeg bare, man må sige, at det jo er vigtigt at huske på, at tvangsopløsning alene vil blive anvendt, når en virksomhed ikke udleverer de oplysninger, som Erhvervsstyrelsen har krævet, eller ikke følger Erhvervsstyrelsens påbud om lovliggørelse af forskellige forhold.
Line Barfod (EL), 2006-11-16:
Men det, der er interessant for den ældre, der mister sin varme mad, for den forælder, der oplever, at der bliver flere børn om hver pædagog i børnehaven, eller den forælder, der oplever, at børnene har færre timer i skolen, er jo, at der bliver nedskæringer, og at de nedskæringer skyldes, at hr. Kristian Thulesen Dahl har stemt for en kommunalreform og en kommuneaftale, der gør, at der skal ske nedskæringer på en række områder i en række kommuner, frem for at sikre, at der var penge til at opretholde niveauet.
Jette Gottlieb (EL), 1999-12-10:
Ikke mindst for et medlem af Enhedslisten er det jo tankevækkende, men jeg vil slutte med at citere et uddrag af lederen fra Jyllands-Posten om maskeforbud, og der står: »Ved nærmere eftertanke må vi konstatere, at et sådant generelt forbud ville være et lille, om end markant skridt hen imod den politistat, ingen med et demokratisk sindelag kan ønske sig.« Jeg synes ikke, det kunne være sagt bedre.
Mads Fuglede (DD), 2026-01-28:
Man kan også som Lasse Jørgensen, der bor lige på kommunegrænsen mellem Varde og Ringkøbing-Skjern, opleve, at man i Ringkøbing-Skjern – det er der, hvor hans udsigt er; han bor selv i Varde – vedtager et stort solcelleprojekt, som dækker hele hans udsigt.
Lene Espersen (KF), 2004-02-26:
Det, jeg ikke bryder mig om, er den tone i debatten, som allerede fru Anne Baastrup lagde op til: at nu skal vi vende det hele om, nu skal det gøres til et problem, at forældrene er enige, for tænk nu, hvis barnet ikke lige fik sin vilje i forbindelse med, at forældrene var nået til enighed!
Kristian Thulesen Dahl (DF), 1998-12-08:
Selvfølgelig kan befolkningen træffe et valg, og selvfølgelig vil befolkningen også træffe et valg, hvis det er sådan, at et flertal her i Folketinget, som der jo er lagt op til, beslutter, at vi i år 2001 tager en ny folkeafstemning om Danmarks forhold til euroen.
Birthe Skaarup (DF), 2001-04-27:
Jeg kunne selvfølgelig også høre, at trafikministeren var meget positiv over for forslaget, og jeg kommer herop for at spørge, om trafikministeren vil bringe sagen videre, eksempelvis til undervisningsministeren, så hun kan få undervisningen indført i ungdomsskolen eller måske også i de ældste afgangsklasser.
Ellen Trane Nørby (V), 2019-01-23:
Med sundhedsreformen ønsker vi at styrke det nære sundhedsvæsen i kommunerne og i almen praksis, så vi kan få flere behandlinger, flere tilbud i sundhedsvæsenet, der kommer tættere på, hvor vi bor, så patienterne på færre områder skal ud på en anstrengende og unødvendig tur til sygehuset.
Julie Skovsby (S), 2016-05-04:
I slutningen af marts måned, altså for over en måned siden, udtalte ministeren: Jeg vil nu sammen med sundheds- og ældreministeren kigge på, hvordan vi kan gøre mere for at forebygge tragedier som denne. Vi vil drøfte med de faglige organisationer, hvad der er af behov for yderligere tiltag på området.
Thomas Jensen (S), 2018-05-22:
Så er det jo sådan med sådan nogle offentlige systemer og kontrolforanstaltninger, at vi jo selvfølgelig løbende skal efterse, om vi kan gøre det bedre i Danmark, og som jeg sagde indledningsvis, har der for få år siden været nogle problemer med ordningen her, så vi hilser fra Socialdemokratiets side meget velkommen, at regeringen, som ministeren sagde i sin tale, også varsler nye tiltag, der skal stramme op på de her kontrolmuligheder.
Hans Kristian Skibby (DF), 2012-05-29:
Vi håber, det kommer til at gå godt osv., slet ingen tvivl om det, men vi synes, det er en kende underligt, at de danske udviklingsstøttemidler skal gå til bl.a. Libyen, fordi det er et land, som godt selv kan finansiere de her udgifter.
Mikkel Bjørn (DF), 2025-06-04:
Jeg vil bare henvise til, at der er meget tale fra hr. Anders Kronborg og hr. Frederik Vad og andre om dengang, hvor Dansk Folkeparti havde magten, altså forstået som den periode, hvor et flertal uden om Dansk Folkeparti til trods for Dansk Folkepartis store protester insisterede på at føre en lempeligere politik, altså eksempelvis med en indfødsretslov fra 2004, som Socialdemokratiet, Venstre, Konservative, SF, Radikale Venstre og Kristendemokraterne stemte for, men som Dansk Folkeparti stemte imod.
Lone Møller (S), 2006-11-08:
Jeg kan så spørge ministeren, om ministeren har en fornemmelse af, når nu vi giver den rettighed til at få behandling efter at have ventet 1 måned, at samtlige personer i Danmark, der venter på f.eks. at komme til en privatpraktiserende øjenlæge, vil få den rettighed, når lovforslaget bliver vedtaget.
Peter Duetoft (CD), 2000-10-05:
Jeg vil sige, at i CD synes vi stadig væk, at princippet, der lå bag Østrigsanktionerne, er rigtigt, nemlig princippet om, at et politisk samarbejde nu tør reagere, når der i dele af Europa sker ting, der ud fra et menneskerettighedssynspunkt eller et demokratisyn er urimelige.
Karen J. Klint (S), 2018-12-12:
Det er jo korrekt, som ministeren siger, at det var i 2012, at juleaften og nytårsaften faldt på en mandag, og så ender man i det dilemma med nogle gravere og med alle kirketjenere, og så er det graverne, der giver sig og ligesom får lavet noget i deres overenskomst, hvorimod kirketjenerne valgte at køre en voldgiftssag mod Kirkeministeriet.
Kristian Jensen (V), 2019-02-05:
Hvis man tog en helt hypotetisk, teoretisk situation, nemlig at SEAS-NVE havde budt og havde været den højeste byder på Radius, så havde det været elforbrugerne på Sjælland, der skulle tage beslutningen om, hvad elforbrugerne i København i givet fald skulle betale, og om det skulle gå helt op til indtægtsrammen eller lægge sig under.
Karsten Hønge (SF), 2025-05-27:
De gør det i den sådan fysiske verden ved at militarisere Det Sydkinesiske Hav og ved at være provokerende over for filippinske fiskere, og de gør det ved et konstant pres med at vise, at man kan kontrollere Taiwanstrædet, men man gør det også politisk i FN-systemet ved hele tiden at skubbe til den resolution, som anerkender Kina.
Marianne Jelved (RV), 2018-04-20:
Derfor håber jeg, man kan få en dialog med ministeren, ikke i folketingssalen, men uden for folketingssalen, på et tidspunkt, hvor det er relevant. Så på det grundlag støtter jeg faktisk SF's forslag for at markere, at problemstillingen er noget, der optager Det Radikale Venstre, og at vi vil gerne bidrage til at finde nogle løsninger på det.
Pelle Dragsted (EL), 2023-01-18:
Jeg fik ikke noget svar på mit spørgsmål; jeg fik bare den samme sang fra regeringen om, at man er nødt til at stjæle en fridag fra danskerne for at finansiere forsvaret, selv om regeringen jo i sit regeringsgrundlag afsætter 7 mia. kr. til skattelettelser, herunder til nogle af landets rigeste mennesker, som man jo sådan set, hvis man mener, at situationen er så usædvanlig og så alvorlig, kunne udskyde.
Jan Petersen (S), 1998-12-17:
Så spørger hr. Thulesen Dahl, om ikke den fremtidssikrede efterlønsordning, vi har slået på med det brede flertal, nu bliver ødelagt af, at De Konservative ikke ønsker den. Jeg har ikke kommentarer til, hvordan De Konservative fortolker forliget, men jeg er glad for, at der stadig væk uanset de udtalelser er et stort flertal blandt forligspartierne, som står bag den ordning, vi har lavet, og det er jo sikkerhed nok.
Morten Messerschmidt (DF), 2021-04-28:
Vi har vedtaget en implementeringslov – jeg tror, det var tilbage i 1992 – hvor man har sagt, at man vil følge de her domme, samtidig med at man altså har stillet sig et sted, hvor man så ikke kan sørge for, at de domme, der altså binder Danmark, kan indbringes i det mindste for at blive vurderet en anden gang i Storkammeret.
Mattias Tesfaye (S), 2020-05-14:
Derfor har jeg og de øvrige aftaleparter bag finanslovsaftalen taget de her høringssvar til efterretning, og sammen er det derfor efterfølgende lykkedes os at få en model for tilbagebetaling af depositum på plads, der er let at administrere, men som fortsat har fokus på, at dem, der deltager i danskuddannelse, tager undervisningen alvorligt.
Mikkel Bjørn (DF), 2024-03-15:
Jeg er nysgerrig på, om Socialdemokratiets ordfører er enig i, at hvis skolevalget skal have en demokratisk legitimitet som et eksempel på demokratiet, som det udfolder sig, så skal det også være udtryk for den demokratiske debat, som den også udfolder sig i virkelige demokratiske valgafviklinger.
Rasmus Stoklund (S), 2025-12-17:
Jeg tager ikke til Strasbourg for at fedte for nogen, og jeg vil sige, at jeg faktisk mødte en del mennesker, der ikke var særlig imponerede over mine synspunkter, da jeg var i Strasbourg, fordi jeg bl.a. sagde direkte, at jeg fandt domstolen for aktivistisk i dens praksis.
Sanne Rubinke (SF), 2014-03-18:
I dag er det jo sådan, som flere har nævnt, at en borgerlig vielse kan foretages af borgmesteren eller dem, borgmesteren har bemyndiget til det, men at vielseskompetencen stopper ved kommunegrænsen – men for en præst som min ærede kollega og partifælle, fru Pernille Vigsø Bagge, er kommunegrænsen ikke nogen hindring.
Lisbeth Bech Poulsen (SF), 2016-05-27:
Det er stadig væk åbenbart for mange et stort mysterium, hvordan man afgør et ejerforhold til et skib, når pengene ikke faldet, når det er indregistreret i Bahamas, når det er et amerikansk selskab, der skal have udbetalt en gigantisk forsikringssum, og når den, der siger, at vedkommende er ejer, tager 6 måneders hæfte i fængsel.
Eva Kjer Hansen (V), 2004-10-29:
Som jeg har understreget, bliver bl.a. projekt Dialog mod vold udvidet til nu også at blive etableret i Århus og i Odense, og det er jo for at kunne give tilbud til endnu flere mænd om at komme i behandling, ligesom jeg i den kommende handlingsplan vil have særligt fokus på netop behandlingstilbuddene.
Poul Nyrup Rasmussen (S), 1997-10-07:
Det vil øge opsparingen med 4 mia. kr. For at dæmpe det lånefinansierede forbrug her og nu foreslår regeringen desuden en midlertidig forhøjelse af stempelafgiften på tillægslån i ejerboliger, og jeg vil gerne understrege, at forhøjelsen ikke omfatter lån i forbindelse med hussalg eller nybyggeri.
Pernille Vigsø Bagge (SF), 2014-05-08:
Det virker altså en lille smule utroværdigt, at både Dansk Folkeparti og Det Konservative Folkeparti med den ene hånd peger på en statsministerkandidat, der drømmer om nulvækst og velfærdsforringelser, og med den anden peger på initiativer, der skal løfte den offentlige velfærd for millioner af kroner.
Ole M. Nielsen (KRF), 2001-03-13:
Det er måske nok at give lidt for megen adgang til at skrue på en skrue, men omvendt må vi erkende, at der altså er enkelte brancher, enkelte virksomheder, som generelt griser for meget - for nu at bruge formuleringen, at forureneren skal betale - og der synes vi, at det er rimeligt, at de betaler for en ekstraordinær effektiv indsats på tilsynsområdet.
Kristian Thulesen Dahl (DF), 2012-01-19:
Så er det da paradoksalt, når vi i dag talrige gange har spurgt Socialdemokratiets ordfører, om det stadig væk er Socialdemokratiets politik, at de rigeste skal betale mere i skat – altså, bare for at have det som et pejlemærke i forhold til de forhandlinger, der skal komme om en skattereform – at vi så ikke kan få noget svar.
Lene Espersen (KF), 2008-05-23:
Det er en ren gentagelse af førstebehandlingen, dog, må jeg sige, med den trods alt, synes jeg, meget flotte håndsrækning fra bl.a. Det Radikale Venstre og Ny Alliance, at man anerkender, at regeringen på et punkt under udvalgsbehandlingen har lyttet til de argumenter, der også er kommet fra ngo'erne, om at gøre dette område uforældeligt, og dermed har »vist politisk mod til at gå imod de frygtelige jurister, der godt nok har meget forstand på juraen« - underforstået, at de nok ikke har forstand på så meget andet.
Kristian Pihl Lorentzen (V), 2009-02-20:
Alligevel finder jeg anledning til at bemærke, at hver gang vi taler om noget med videoovervågning, er vi altså nødt til at udvise omtanke og stor omhu, inden vi iværksætter det, og derfor må vi jo have nogle klare begrænsninger, så det ikke bliver et lille skridt mod et overvågningssamfund.
Samira Nawa (RV), 2025-02-18:
Så det, jeg egentlig godt lige vil spørge statsministeren til, er det her med, at når vi behandler sådan et tema som AMOC-strømmens kollaps, er det jo enormt alvorligt, men samtidig skal vi jo også bevare håbet og forhåbningen om en bedre klode i fremtiden.
Peter Hummelgaard Thomsen (S), 2019-11-19:
Det er jo i øvrigt en af de andre årsager til, at den her regering ønsker, at flere med ikkevestlig baggrund, flere indvandrerbørn, skal i daginstitution, for hvis ikke de kommer det, så hæmmer det deres sprogkundskaber og deres evne til at forlade folkeskolen på en ordentlig måde.
Lisbeth Bech Poulsen (SF), 2017-03-21:
De er ikke certificerede, og de er meget dygtige, men det er det ikke alle der er, og det er simpelt hen et retssikkerhedsmæssigt princip, at der skal tolkes meget præcist, for selv de mindste unøjagtigheder kan have betydning for sagen og for sagens udfald og for, hvad den anklagede siger på den ene eller på den anden måde.
Mariann Fischer Boel (V), 2002-11-05:
for, at erhvervet jo ulykkeligvis er blevet afhængigt af den landbrugspolitik, som vi har praktiseret i EU siden - ja, vel i virkeligheden siden vi indførte MacSherry-planen i starten af 1990'erne. Jeg synes også, det er utrolig vigtigt at understrege vigtigheden af de kommende WTO-forhandlinger.
Henrik Frandsen (M), 2022-12-08:
Jeg vil bare sige her til slut, at det, at vi i udvalget ikke valgte at lave udvalgssammensætningen om, faktisk er et rigtig godt eksempel på, at når man skal lave så vidtrækkende beslutninger i Folketinget, er det noget, der skal være enighed om hele vejen rundt.
Charlotte Dyremose (KF), 2007-04-27:
Det kan skabe grobund for stærkere faglige miljøer også i Danmark, når de studerende kommer hjem; det kan styrke vores placering i det internationale samfund, når dygtige danskere drager ud i verden, bliver endnu dygtigere og kommer hjem og bidrager til det danske arbejdsmarked eller til den danske forskningsverden.
Finn Sørensen (EL), 2012-05-29:
Nu bruger Ombudsmanden ikke ordet magtmisbrug, men jeg tror, at alle tænker, at det er lige nøjagtig det, der er foregået, når de læser Ombudsmandens fremstilling af sagen, hvor en enlig mor bliver dømt, om man så må sige, og frataget sin ydelse på baggrund af en anonym henvendelse.
Martin Lidegaard (RV), 2024-05-29:
I fiskeriet skal vi især have omlagt det altødelæggende trawlfiskeri ved at fremme det skånsomme fiskeri og omlægge den nuværende flåde til at benytte de nyeste, flydende skovle, der ikke rører bunden, og bruge undersøiske kameraer til at modgå udsmid og omgåelse af kvotereglerne.
Jacob Mark (SF), 2017-11-07:
Så fik jeg udleveret kommunens testplan, den ligger jo offentlig tilgængeligt hos kommunen, men de havde simpelt hen gjort mig den tjeneste at printe den ud, og normalt når man får noget i notatform, tænker man, at det kommer på et A4-papir, men det der var nærmest ligesom en film, sådan en pergamentrulle man lige kunne rulle ud, og så var der simpelt hen en liste af test, så man troede, at det var løgn.
Inger Støjberg (V), 2011-03-17:
Det, der står i det her forslag til vedtagelse, er jo netop en konstatering af, at Danmark har været bragt ud i og er bragt ud i en meget stor økonomisk udfordring på grund af den internationale finanskrise, som jo har betydet, at vi i Danmark har oplevet en meget stor udfordring, lige så vel som de har i andre lande, men vi er sådan set kommet bedre igennem den internationale finanskrise end mange andre lande.
Erik Christensen (S), 2018-03-15:
Det betyder også, at fartøjet ikke må benyttes, uden at der kan forevises et certifikat, som dokumenterer, at der er tegnet en ansvarsforsikring, og endvidere gives der også med lovforslaget mulighed for konfiskation af de omhandlede fartøjer ved det, vi kalder vanvidssejlads, hvilket lov om sikkerhed til søs i dag ikke giver mulighed for.